**МКОУ Гергебильскакя СОШ №1**

***Рагьараб дарс : «Предложениялъул членал» (такрар гьаби)***

***5класс***

**Х1адур гьабуна авр мац1алъул муг1алим**: Ибрагьимова Г.М.

ХЬ.ГЬ.Г!. №1школа

**Дарсил мурадал:**

1.Предложениялъул членазе баян кьезе бажари;

2.Предложениязда жанир гьел ратизе бажари;

3.Г1агараб мац1алде, ракьалде рокьи бижизаби.

**Дарсил алатал:** тестал, ИКТ, карточкаби, раг1икъот1ал.

**Дарсил ин:**

Дарс байбихьила лъималазе салам кьеялдасан. Доскаялда коч1ол мухъал:

Дие мун бокьула , дир г1агараб мац1.

Дица мун бицина рек1елъ ч1ух1игун.

Дида гьеб мац1 лъала сундасаго лъик1.

Дун дирго мац1алъул бет1ергьан вуго.

**Т1адкъай кьела:** гьал предложениязулъ подлежащеязда гъоркь мухъ ц1ай

**Доскаялда слайд**: 6 т1амах бугеб т1егь –лъабго дагьаб к1удияб-лъабго гьит1инаб.

Лъимал, жакъа нилъеца такрар гьарила предложениялъул членал

**Суал:**

Сунда абулеб предложениялъул членилан?

(предложение г1уц1ун бук1уна раг1абаздасан гьел ккола предложениялъул членал)

Чан т1амах бугеб гьаб т1огьол?

Чан предложен. член бугеб авар мац1алда? Г1урус мац1алда чан бугеб?

Щай гьал лъабго к1удияб ва гьит1инаб бугеб?

**Т1адкъай кьела**: гьал предложениязул синтаксисияб разбор гьабе:

Дица кеч1 рик1к1ана.

Сон Г1алица школалде вацасул ц1ияб торг1о босун бач1ана.

К1иябго предложениялъул разбор гьабила. Т1ирит1.т1ирит1ич1.рихь.

**Лъималазухъе карточкаби кьела.**

**Карточка №1**

1.Гьал раг1аби гъорлъе ккезарун предложение ургъе ва хъвай:

Эмен, чу, мег1ер,ине, бачине.

2.Гьаб предложениялда жанир бет1ерал членал рате.

Жакъа дица эбелалъе кумек гьабуна.

**Карточка №2**

1.Тайпацоял членалгун предложение ургъе ва хъвай.

2. Гьаб предложениялда жанир бет1ерал гурел членал рате.

Муг1алимас лъималазе жакъа ц1ияб дарс бицана.

|  |  |
| --- | --- |
|  | а |
|  |  | а |
|  |  |  | а |
|  |  |  |  | а |

**Раг1икъот1ал ц1езаре:**

|  |  |
| --- | --- |
|  | у |
|  |  | у |
|  |  |  | у |
|  |  |  |  |  | у |

|  |  |
| --- | --- |
|  | И |
|  |  | И |
|  |  |  | И |
|  |  |  |  | и |

(1.чу.иту, ургу.сургу; 2. Ца, ада, дада. ч1анда; 3.ци, рии, риди,рищни)

**Словарияб х1алт1и**

Ургу-матрас.

Сургу-рубанок.

Рищни-мусор.

**Раг1икъот1аздаса цо-цо раг1иги босун , гьелгун предложениял ургъила. Гьел тетрадазда хъвала, разбор гьабила.**

Щибаб предложениялъул членалъе баян кьела:

1.Подлежащее абула предложениялда жаниб жинца иш гьабулеб ялъуни жиндир х1акъалъулъ бицунеб бет1ераб членалда . Гьеб жаваблъун бач1уна щиб? Щив?щий?щал?, лъица? сунца?, лъил?сундул?, лъие?сундуе?, лъида?сунда? абурал суалазе.

2.Сказуемое ккола подлежащеялъ гьабулеб иш бихьизабулеб ва щиб гьабураб? Щиб лъугьараб? Щиб х1алалда бугеб? Акбурал суалазе жаваблъун бач1унеб бет1ераб членалда.

3.Бит1араб дополнение абула сказуемоялъ гьабураб иш жинда т1аде кколеб вак сказуемоялдасан щиб? щал? абурал суалазе жаваблъун бач1унеб бет1ераб членалда.

4.Определение абула жинца предметалъул бат1и-бат1иял г1аламатал рихьизарулеб кинаб? кинав? кинай? кинал? лъил? сундул?чан? чанабилеб? абурал суалазе жаваблъун бач1унеб бет1ераб гуреб членалда.

5.Аслиял гурел падежазул суалазе жаваблъунги бач1унеб предмет маг1наги жинца бич1ч1изабулеб, сказуемоялда жибги бухьараб бет1ераб гуреб членалда хъвалсараб дополнение абула .

6.Х1алал ккола жидеца предметалъ гьабулеб иш лъугьунеб куц, заман, бак1, г1илла-мурад бихьизабулеб ва кин?киб?кида?щай?сундуе г1оло? абурал суалазе жаваблъунги бач1унеб бет1ераб гуреб член.

Подлежащее г1урус мац1алда чан суалалъе жаваблъун бач1унеб?

Предложениялда жаниб предложениялъул членлъун кинал каламалъул бут1аби ккун рук1ине бегьулел?

**Шарадаби кьела (шарадаялъе баян кьела)**

«Гъ»х1арп бакьулъ бугони,

Бет1ералда лъола дун.

«Гъ»хисун «М»х1арп хъвани

Дунги хъван кеч1 ах1ула

«Ч1» х1арп лъун байбихьани

Ч1алг1аде хабар ккола

«хъ»ялдасан абуни

«рач1 гьеч1еб гьве» лъугьуна.

«Ц1»ялдасан байбихьун –

Дуда т1адаб иш ккола.

«Къ»ялдасан абуни

Дун бертабалъ бухула.

**Т1ехьалдасан х1алт1и т1убазабила**

**Х1алт1и №146**

Рач1аха цойги нухалъ такрар гьарилин предложениялъул членал : чан гьеб бугеб, кинал к1иго бут1аялде рикьулел, кинал суалазе жаваблъун рач1унел.

Рокъобе х1алт1: к1иго предложение г1уц1изе –цо т1ибит1араб. Цо т1ибит1ич1еб, синтаксисияб разбор гьабизе

Къиматал лъела.